# Oberland bernès

L'Oberland bernès (Berner Oberland (alemany) Oberland bernois (francès) terres altes de Berna) és la part més alta del cantó de Berna, Suïssa. Se situa a l'extrem sud del cantó. La zona al voltant dels llacs de Thun i de Brienz, i les valls dels Alps de Berna.
La bandera de l'Oberland bernès consisteix en una àguila negre en camp d'or (en referència a l'antic estatus de la regió com reichsfrei), sobre dos camps en els colors cantonals de vermell i negre.
El dialecte alemany suís parlat a l'Oberland bernès és alt alamànic, que contrasta amb l'alt alamànic bernès que es parla a Berna i la part nord del cantó.
L'Oberland és una de les cinc regions o subdivisions administratives del cantó de Berna.
Durant el periòde de la República Helvètica (1798-1803), l'Oberland bernès havia estat un cantó independent (Cantó de l'Oberland).

## Geografia

L'Oberland comprèn la part alta de la vall de l'Aar amb les valls laterals de Hasli, Lütschinen, Kander, Simmen i Saane, així com les vall de la riba dels llacs de Thun i de Brienz.
Constitueix la part nord dels Alps Bernesos i la vora oest dels Alps d'Uri dins del cantó de Berna. La muntanya més alta dels Alps Bernesos és el Finsteraarhorn a 4.274 msnm, però els cims més coneguts popularment són l'Eiger, el Mönch i la Jungfrau.
Està separat del Unterland bernès per diverses serralades prealpines que inclouen el Stockhorn, el Sigriswiler Rothorn, el Hohgant i el Brienzer Rothorn.

## Divisió administrativa

Des de 2010, l'Oberland inclou quatre dels vint-i-dos districtes administratius del Cantó de Berna:
* Districte administratiu de Thun
* Districte administratiu de l'Obersimmental-Saanen
* Districte administratiu de Frutigen-Niedersimmental
* Districte administratiu d'Interlaken-Oberhasli
Abans de 2010, l'Oberland consistia en els següents districtes del Cantó de Berna:
* Districte de Thun
* Districte d'Interlaken
* Districte d'Oberhasli
* Districte de Frutigen
* Districte d'Obersimmental
* Districte de Niedersimmental
* Districte de Saanen

## Turisme

L'Oberland bernès inclou destinacions conegudes com:
* Gstaad-Saanenland
* Lenk/Simmental
* Adelboden-Frutigen
* Llac de Thun
* Lötschberg
* Interlaken
* Wengen/Mürren/Lauterbrunnental
* Grindelwald
* Haslital
* Obersteinberg a l'Oberland bernès
* Llac de Thun
* Alps Bernesos des de Grindelwald
* Vall de Lauterbrunnen

## Referències

* ↑ «Oberland bernès». Gran Enciclopèdia Catalana. Barcelona: Grup Enciclopèdia Catalana.
* ↑ «Oberland bernès». Gran Enciclopèdia Catalana. Barcelona: Grup Enciclopèdia Catalana.
* ↑ «Oberland» (en francès). Dictionnaire historique de la Suisse. DHS Berna. [Consulta: 15 maig 2013].
* 1 2 PDF Substitució dels districtes de Berna pels districtes administratius
* 1 2 «Amtliches Gemeindeverzeichnis der Schweiz, Mutationsmeldungen 2009 / Répertoire officiel des communes de Suisse, Mutations 2009 / Elenco ufficiale dei Comuni della Svizzera, Mutazione 2009». Federal Statistical Office, 2009. [Consulta: 6 març 2010].

## Enllaços externs

* Web oficial (anglès) (alemany)
* Details about transport and sightseeing for visitors to the Berner Oberland Arxivat 2013-04-19 at Archive.is (anglès)
* Fotos de paisatges de l'Oberland